


**REPUBLIKA HRVATSKA**

**KARLOVAČKA ŽUPANIJA**

**GRAD OZALJ**

**STRUČNO POVJERENSTVO**

KLASA: 406-09/19-01/12

URBROJ: 2133/05-03-19-03

**Evidencijski broj nabave: 49/2019**

|  |
| --- |
| ***POZIV NA DOSTAVU PONUDA***  ***Vrsta postupka nabave: Postupak jednostavne nabave***  ***Predmet nabave: Usluge stručnog nadzora – Unapređenje infrastrukture poduzetničke zone Lug, Ozalj*** |

Nabava usluga

*Ozalj, prosinac 2019. god.*

Sadržaj

[1. OPĆI PODACI 1](#_Toc6222277)

[1.1. Podaci o naručitelju 1](#_Toc6222278)

1.2. Procijenjena vrijednost nabave………………………………………………………………………………….…. 1

1.3. **Opis predmeta nabave i naziv iz Jedinstvenog rječnika javne nabave (CPV)………….……….. 1**

**1.4. Vrsta Ugovora o nabavi…………………………………………………………………….……………………………. 1**

**1.5. Vrsta postupka nabave……………………………………………………………………..…………………………... 1**

**1.6. Popis gospodarskih subjekata kojima se upućuje poziv za dostavu ponuda…………………….1**

**1.7. Sukob interesa…………………………………………………………………………………………………….………… 1**

[2. PODACI O PREDMETU NABAVE 2](#_Toc6222279)

[2.1. Tehnička specifikacija predmeta nabave, vrsta, količina i kvaliteta predmeta nabave 2](#_Toc6222280)

**2.2. Mjesto izvođenja radova………………………………………………………………………………………………. 2**

[2.3. Rok izvođenja radova i duljina trajanja ugovora: 2](#_Toc6222281)

[3. RAZLOZI ISKLJUČENJA PONUDITELJA 2](#_Toc6222282)

[3.1. Obvezni razlozi isključenja ponuditelja 2](#_Toc6222283)

**3.1.1. Izjava o nekažnjavanju……………………………………………………………………………..………………... 2**

**3.1.2.** Obveza plaćanja dospjelih poreznih obveza i obveza za mirovinsko i zdravstveno osiguranje……………………………………………………………………………………………………………………………. 4

[3.2. Ostali razlozi isključenja ponuditelja 4](#_Toc6222284)

3.2.1. Izvod iz sudskog, obrtnog ili drugog odgovarajućeg registra …………………………...… 4

[4. PRAVILA DOSTAVLJANJA DOKUMENATA 4](#_Toc6222285)

[5. ODREDBE O PONUDI 5](#_Toc6222286)

[5.1. Način izrade, oblik, sadržaj i način dostave ponuda 5](#_Toc6222287)

**5.2. Dostavljanje ponuda…………………………………………………………………………………………………….. 5**

[5.3. Izmjena, dopuna ponude i odustajanje od ponude 6](#_Toc6222288)

**5.4. Način određivanja cijene ponude……………………………………………………………………………… 6**

**5.5. Rok valjanosti ponude………………………………………………………………………………………………….…6**

**5.6. Kriterij za odabir ponude………………………………………………………………………………………….. 6**

[6. VRSTA, SREDSTVO I UVJETI JAMSTVA 6](#_Toc6222289)

[6.1. Jamstvo za ozbiljnost ponude 6](#_Toc6222290)

[6.2. Jamstvo za uredno ispunjenje ugovora za slučaj povrede ugovornih obveza 7](#_Toc6222291)

[7. OSTALE ODREDBE 7](#_Toc6222292)

[7.1. Rok, način i uvjeti plaćanja 7](#_Toc6222293)

**7.2. Odredbe o odabiru ponude ili poništenju postupka nabave………………………………………...…7**

**7.3. Drugi podaci………………………………………………………………………………………………………………….. 8**

**PONUDBENI LIST……………………………………………….………………………………………………….……………… 9**

[I Z J A V A O NEKAŽNJAVANJU](#_Toc6222294) 10

**1. OPĆI PODACI**

Grad Ozalj je Odlukom Gradonačelnice Grada Ozlja, KLASA: 406-09/19-01/12, URBROJ: 2133/05-02-19-01 od 02. prosinca 2019. godine pokrenuo **postupak jednostavne nabave** **za usluge nadzora – Unapređenje infrastrukture poduzetničke zone Lug, Ozalj** a za koje sukladno čl. 12., st. 1. Zakona o javnoj nabavi („Narodne novine“ RH br. 120/16) nije obvezan provesti jedan od postupaka propisan Zakonom o javnoj nabavi, s obzirom da je procijenjena vrijednost predmeta nabave manja od 500.000,00 kn bez PDV-a.

# **1.1. Podaci o naručitelju**

**GRAD OZALJ, Kurilovac 1**

OIB: 45123683624

Tel: 047/731-400, fax: 047/731-172

Internetska adresa: [www.ozalj.hr](http://www.ozalj.hr)

Adresa elektroničke pošte: [grad.ozalj@ozalj.hr](mailto:grad.ozalj@ozalj.hr)

Osoba zadužena za kontakt:

Jedinstveni upravni odjel, Odsjek za urbanizam i komunalne poslove, Vesna Cvijak, struč. spec. ing. aedif., tel.: 047/731-400, fax: 047/731-172, e-mail: vesna.cvijak@ozalj.hr.

Komunikacija i svaka druga razmjena informacija između Naručitelja i zainteresiranih gospodarskih subjekata može se obavljati isključivo u pisanom obliku, poštanskom pošiljkom, telefaksom ili elektroničkim putem, na hrvatskom jeziku i latiničnom pismu.

**1.2. Procijenjena vrijednost nabave**: 75.000,00 (bez PDV-a)

**1.3. Opis predmeta nabave i naziv iz Jedinstvenog rječnika javne nabave (CPV):**

Usluge stručnog nadzora – Unapređenje infrastrukture poduzetničke zone Lug, Ozalj Nadzor građevinskih radova, CPV oznaka 71247000-1.

**1.4. Vrsta Ugovora o nabavi:** Ugovor o nabavi usluga.

**1.5. Vrsta postupka nabave**: Postupak jednostavne nabave pozivom na dostavu ponuda na najmanje 3 (tri) gospodarska subjekta i objavom na službenoj web stranici grada Ozlja.

1.6. Popis gospodarskih subjekata kojima se upućuje poziv za dostavu ponuda:

1. Željezničko projektno društvo d.d., Zagreb, Trg kralja Tomislava 11, zpd@zpd.hr

2. Planum d.o.o., Karlovac, Donja Švarča 40, planum@planum.hr

3. Tehnomodus d.o.o., Karlovac, Ulica Silvija Strahimira Kranjčevića 16, tehnomodus@ka.ht.hr

Osim toga, Naručitelj će ovaj Poziv na dostavu ponuda objaviti na internetskim stranicama kako bi ponude mogli dostaviti i ostali zainteresirani gospodarski subjekti.

**1.7. Sukob interesa**:

A.C.M. PROJEKTNI BIRO d.o.o., Jurja Haulika 20/b, 47 000 Karlovac, OIB 40884887818

Metalizacija Basar, Zajačko Selo 35, 47280 Ozalj, OIB 05615704416

Aquaestil plus d.o.o., Ulica grada Malnza 17, 10 000 Zagreb, OIB 31474494722

Aquaestil ppn d.o.o., Kolodvorska bb, 47280 Ozalj, OIB 33485581329

# ****2. PODACI O PREDMETU NABAVE****

# ****2.1. Tehnička specifikacija predmeta nabave, vrsta, količina i kvaliteta predmeta nabave****

Predmet nabave je usluga stručnog nadzora – Unapređenje infrastrukture poduzetničke zone Lug, Ozalj, koja se sastoji od izvođenja radova na izgradnji željezničko-cestovnog prijelaza i dijela prometnice. Vrijednost radova Unapređenja infrastrukture poduzetničke zone Lug, Ozalj iznosi cca. 4.050.000,00 kuna uvećana za iznos pdv-a.

Predmet nabave nije podijeljen na grupe. Ponuditelj je u obvezi ponuditi predmet nabave u cijelosti.

Ponuditelj je obavezan ponuditi stručni nadzor nad svim vrstama radova koji su obuhvaćeni projektom Unapređenja infrastrukture poduzetničke zone Lug, Ozalj.

Glavni nadzorni inženjer odgovoran je za cjelovitost i međusobnu usklađenost stručnog

nadzora izgradnje željezničko – cestovnog prijelaza u razini i dijela prometnice.

Nadzor je potrebno provoditi svakodnevno, odnosno u skladu sa odredbama Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15 i 20/17).

**2.2. Mjesto izvođenja radova**:

Poduzetnička zona Lug u Ozlju, kč.br. 2715/3 i dio 2697/1 k.o. Ozalj.

# ****2.3. Rok izvođenja i duljina trajanja ugovora:****

Rok trajanja ugovora: istovjetan s rokom izvođenja radova na izgradnji željezničko-cestovnog prijelaza i dijela prometnice koji su definirani:

Rok završetka radova za Grupu I. - Izgradnja željezničko cestovnog prijelaza unutar poduzetničke zone Lug je do 30.09.2020. godine, a za Grupu II. - Gradnja dijela Kolodvorske ulice u Poduzetničkoj zoni Lug, rok završetka radova je do 30.05.2020. godine.

# ****3. RAZLOZI ISKLJUČENJA PONUDITELJA****

Ponuditelj mora dokazati da ne postoje razlozi isključenja iz postupka nabave sukladno niže navedenim odredbama.

# ****3.1. Obvezni razlozi isključenja ponuditelja****

Javni naručitelj obvezan je isključiti ponuditelja iz postupka nabave:

**3.1.1.** ako je gospodarski subjekt ili osoba ovlaštena po zakonu za zastupanje gospodarskog subjekta **pravomoćno osuđena za bilo koje od sljedećih kaznenih djela** odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

(a) sudjelovanje u zločinačkoj organizaciji, na temelju

• članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

• članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(b) korupciju, na temelju

• članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

• članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(c) prijevaru, na temelju

• članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

• članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(d) terorizam ili kaznena djela povezana s terorističkim aktivnostima, na temelju

• članka 97. (terorizam) članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

• članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(e) pranje novca ili financiranje terorizma, na temelju

• članka 98. (financiranje terorizma) i članka 265. (pranje novca) Kaznenog zakona

• članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(f) dječji rad ili druge oblike trgovanja ljudima, na temelju

• članka 106. (trgovanje ljudima) Kaznenog zakona

• članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

Ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj će kao dovoljan dokaz da ne postoje osnove za isključenje gospodarskog subjekta iz točke 3.1.1. prihvatiti slijedeće dokumente:

• **izvadak iz kaznene evidencije ili drugog odgovarajućeg registra** ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje iz čl. 251. st. 1. toč. 1 i 2. ZJN 2016.

• ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti iz čl. 251. st. 1. toč. 1 i 2. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjava ne smije biti starija od tri mjeseca računajući od dana početka postupka jednostavne nabave.

**3.1.2.** ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno s posebnim propisima odobrena odgoda plaćanja navedenih obveza.

Kao dokaz u ponudi je potrebno dostaviti:

**Potvrdu Porezne uprave** o stanju duga koja ne smije biti starija od 30 dana računajući od dana početka postupka nabave.

# ****3.2.**** Ostali razlozi isključenja ponuditelja

**3.2.1.** ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema nacionalnim propisima države sjedišta gospodarskog subjekta.

Kao dokaz potrebno je u ponudi dostaviti:

**Izvod iz sudskog, obrtnog ili drugog odgovarajućeg registra** države sjedišta gospodarskog subjekta koji ne smije biti stariji od tri mjeseca računajući od dana početka postupka javne nabave ili

# ****4. PRAVILA DOSTAVLJANJA DOKUMENATA****

Ponuda se dostavlja na priloženom Ponudbenom listu, koji je potrebno potpisati i ovjeriti od strane Ponuditelja i traženim dokazima sposobnosti. Ponuda se dostavlja u izvorniku.

Ponuda se u zatvorenoj omotnici dostavlja na adresu Naručitelja:

**GRAD OZALJ, Kurilovac 1, 47280 Ozalj**

**Na omotnici ponude mora biti naznačeno:**

**- Naziv i adresa Naručitelja**

**- Naziv i adresa Ponuditelja**

**- Naziv predmeta nabave: „Usluga stručnog nadzora – Unapređenje infrastrukture poduzetničke zone Lug, Ozalj ”**

**- Naznaka „NE OTVARAJ!“.**

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

**Ponuda se smatra pravodobnom ako ponuda i svi dijelovi ponude koji se dostavljaju u papirnatom obliku pristignu na adresu naručitelja do roka za otvaranje ponuda.**

# ****5. ODREDBE O PONUDI****

# ****5.1. Način izrade, oblik, sadržaj i način dostave ponuda****

Ponuda sadrži:

1. Ponudbeni list

2. Dokumente kojima ponuditelj dokazuje da ne postoje obvezni razlozi isključenja (Izjava o nekažnjavanju, Potvrda porezne uprave)

3. Traženi dokaz pravne i poslovne sposobnosti – Izvod iz sudskog, obrtnog ili drugog odgovarajućeg registra

4. Jamstvo za ozbiljnost ponude

Ponuda se izrađuje na način da čini cjelinu.

Ponuda se piše neizbrisivom tintom.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

U ponudi mora biti u cijelosti ispunjen i priložen Troškovnik.

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova i dijelova ponude.

Ponude se izrađuju bez posebne naknade.

Ponuda se izrađuje na hrvatskom jeziku i latiničnom pismu.

**5.2. Dostavljanje ponuda**:

Krajnji rok za dostavu ponuda je **10.12.2019. godine do 12,00 sati.**

Ponuditelji dostavljaju ponudu dostavljaju na adresu Naručitelja: GRAD OZALJ, Kurilovac 1, Ozalj - pisarnica.

Otvaranje ponuda održati će se istodobno s istekom roka za dostavu ponuda u prostorijama naručitelja.

Otvaranje ponuda nije javno.

# ****5.3. Izmjena, dopuna ponude i odustajanje od ponude****

Pri izradi ponude ponuditelj ne smije mijenjati i nadopunjavati tekst dokumentacije za nadmetanje.

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda se ne može mijenjati ili povući nakon isteka roka za dostavu ponuda.

Na zahtjev Naručitelja ponuditelj može produžiti rok valjanosti svoje ponude.

**5.4. Način određivanja cijene ponude**:

Ponuditelj izražava cijenu ponude u kunama. Cijena ponude piše se brojkama. U cijenu ponude bez PDV-a moraju biti uračunati svi troškovi i popusti.

Prilikom ispunjavanja Ponudbenog lista ponuditelj upisuje ukupnu cijenu usluge u kompletu.

Cijena ponude je fiksna i nepromjenjiva iz bilo koje osnove.

Ako ponuditelj nije u sustavu PDV-a u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

**5.5. Rok valjanosti ponude**:30 dana od dana otvaranja ponuda.

**5.6. Kriterij za odabir ponude:**

Najniža ponuđena cijena. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije

**6. VRSTA, SREDSTVO I UVJETI JAMSTVA**

**6.1. Jamstvo za ozbiljnost ponude**

Gospodarski subjekt je dužan dostaviti jamstvo za ozbiljnost ponude u formi garancije banke, zadužnice ili bjanko zadužnice ovjerene kod javnog bilježnika ili novčanog pologa.

Garancija banke mora biti plativa na prvi poziv, bez prava prigovora (protesta), bezuvjetna i neopoziva te mora glasiti na Naručitelja.

Ukoliko gospodarski subjekt daje novčani polog, u ponudi mora dostaviti dokaz o uplati u korist IBAN-a broj: HR3224020061831500005. U pozivu na broj obavezno je navesti OIB ponuditelja, a pod svrhom plaćanja potrebno je navesti evidencijski broj nabave i da se radi o jamstvu za ozbiljnost ponude.

Jamstvo za ozbiljnost ponude daje se na iznos od 2.000,00 kuna.

Ako gospodarski subjekt uplaćuje novčani polog, potvrda da je uplata izvršena predaje se u sklopu ponude.

Trajanje jamstva ne smije biti kraće od roka valjanosti ponude. Ako istekne rok valjanosti ponude ili jamstva za ozbiljnost ponude, Naručitelj će od ponuditelja tražiti produženje roka. U tu će se svrhu ponuditelju dati primjereni rok.

Naručitelj može polagati pravo na iznos jamstva za ozbiljnost ponude u slučaju:

a) odustajanja ponuditelja od svoje ponude u roku njezine valjanosti,

b) nedostavljanja ažuriranih popratnih dokumenata sukladno članku 263. ZJN 2016,

c) neprihvaćanja ispravka računske greške,

d) odbijanja potpisivanja ugovora o nabavi i nedostavljanja jamstva za uredno ispunjenje ugovora.

Svi navedeni slučajevi moraju biti navedeni u bankarskoj garanciji.

Ukoliko ponudu podnosi zajednica gospodarskih subjekata u jamstvu mora biti navedeno da je Banka upoznata s time da ponudu podnosi određena zajednica gospodarskih subjekata ili svaki član zajednice gospodarskih subjekata može dostaviti jamstvo za svoj dio ugovora.

Naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja ugovora, odnosno dostave jamstva za uredno ispunjenje ugovora, a presliku jamstva obvezan je pohraniti.

**6.2. Jamstvo za uredno ispunjenje ugovora za slučaj povrede ugovornih obveza**

U roku od najkasnije 8 dana od dana sklapanja ugovora, odabrani ponuditelj dužan je dostaviti jamstvo za uredno ispunjenje ugovora za slučaj povrede ugovornihobveza u obliku bezuvjetne bankarske garancije na poziv s klauzulom „plativo na prvi pisani poziv“ i „bez prava prigovora“ i. Jamstvo se izdaje u korist Naručitelja, u apsolutnom iznosu izraženom u visini 10% vrijednosti samog ugovora (bez PDV-a).

Ponuditelj umjesto bankarske garancije može dostaviti bjanko zadužnicu ovjerenu kod javnog bilježnika ili može uplatiti novčani polog u visini 10% vrijednosti samog ugovora (bez PDV-a) na transakcijski račun naručitelja broj IBAN-a brojHR3224020061831500005. Jamstvo za uredno ispunjenje ugovora mora trajati do datuma završetka ugovora.

Obveza dostavljanja navedenog jamstva predstavlja bitan sastojak ugovora.

# ****7. OSTALE ODREDBE****

# ****7.1. Rok, način i uvjeti plaćanja****

Naručitelj se obvezuje izvršiti plaćanje po ispostavljenoj ovjerenoj privremenoj, odnosno okončanoj situaciji u roku od 30 dana. Plaćanje se obavlja na IBAN odabranog ponuditelja. Naručitelj isključuje mogućnost plaćanja predujma.

Plaćanje se vrši temeljem zaprimljenog elektroničkog računa ovjerenog od strane ovlaštene osobe Naručitelja. Plaćanja na temelju obveza iz ovog Ugovora o nabavi usluga se obavlja bezgotovinski – virmanom na žiro račun odabranog ponuditelja u roku od 30 dana od dana primitka eRačuna. eRačun treba nasloviti na točan naziv Naručitelja s obvezom naznake broja ovog Ugovora. eRačun mora sadržavati sve obvezne osnovne elemente elektroničkog računa propisane čl. 5. Zakona o elektroničkom zaprimanju računa u javnoj nabavi.

**7.2. Odredbe o odabiru ponude ili poništenju postupka nabave**:

Odluku o odabiru ponude s najnižom ponuđenom cijenom, s preslikom Zapisnika o pregledu i ocjeni ponuda, odnosno Odluku o poništenju postupka jednostavne nabave naručitelj će dostaviti svakom ponuditelju na dokaziv način i objaviti na službenoj internetskoj stranici Grada Ozlja (www.ozalj.hr), u roku od 30 (trideset) dana od dana isteka roka za dostavu ponude.

Na obavijest o odabiru ili o poništenju postupka nije dopuštena žalba.

**7.3. Drugi podaci**:

Na ovaj postupak ne primjenjuju se odredbe Zakona o javnoj nabavi („Narodne novine“ RH br. 120/2016).

Naručitelj zadržava pravo poništiti postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka:

- od ponuditelja zatražiti da u primjerenom roku dostave izvornike ili ovjerene preslike tih dokumenata, i/ili

- obratiti se izdavatelju dokumenta i/ili nadležnim tijelima.

Ako ponuditelj označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Ponuditelj ne smije označiti tajnim podatke o jediničnim cijenama, iznosima pojedine stavke, te cijeni ponude.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponuda.

**PONUDBENI LIST**

**1. Naziv i sjedište naručitelja:***GRAD OZALJ,Kurilovac 1*

*OIB: 45123683624*

*Telefon: 047/731-400*

*Telefax: 047/731-172*

*Internetska adresa: www.ozalj.hr*

*E-mail:* [grad.ozalj@ozalj.hr](mailto:grad.ozalj@ozalj.hr)

**2. Naziv i sjedište ponuditelja:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE

Adresa elektroničke pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Predmet nabave:** Usluga stručnog nadzora – Unapređenje infrastrukture poduzetničke zone Lug, Ozalj

**4. Cijena ponude bez PDV-a:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Iznos PDV-a:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Cijena ponude s PDV-om:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Rok valjanosti ponude:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Rok plaćanja:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_ 2019.

Potpis i pečat ovlaštene osobe ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_

# ****I Z J A V A O NEKAŽNJAVANJU****

*Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(ime i prezime, adresa, OIB)*

*kao osoba ovlaštena za zastupanje gospodarskog subjekta*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(naziv i sjedište gospodarskog subjekta, OIB)*

*pod materijalnom i kaznenom odgovornošću izjavljujem da niti ja, niti gospodarski subjekt, nismo pravomoćno osuđeni za jedno ili više kaznenih djela sukladno čl. 251. Zakona o javnoj nabavi („Narodne novine“ RH br. 120/2016).*

***Ponuditelj\*:***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*M.P.*

*U\_\_\_\_\_\_\_\_\_\_\_\_\_\_, \_\_\_\_\_\_\_\_\_\_2019. godine*

*\*upisati ime, prezime i funkciju ovlaštene osobe za zastupanje ponuditelja.*